Nouadhibou

Dinas ail fwyaf Mawritania yw Nouadhibou (Arabeg: نواذيبو‎; gynt Port-Étienne). Mae'n ganolfan fasnachol o bwys. Mae gan y ddinas boblogaeth o tua 75,000 gyda thua 90,000 yn yr ardal fetropolitaidd ehangach. Fe'i lleolir ar ochr orllewinol penrhyn 40-milltir Ras Nouadhibou (Ffrangeg: Cap Blanc, Portiwgaleg: Cabo Blanco), sydd ar y ffin rhwng Mawritania a Gorllewin Sahara (Moroco); gerllaw, dros y ffin, mae La Güera.